Na osnovu člana 73 stav 4 Zakona o visokom obrazovanju („Službeni list CG“, br. 44/14 i 47/15), Savjet za visoko obrazovanje na sjednici održanoj \_\_. aprila 2016. godine, donio je

**MJERILA**

**O USLOVIMA I KRITERIJUMIMA ZA IZBOR U AKADEMSKA ZVANJA**

1. **OPŠTE ODREDBE**

**Član 1**

Ovim Mjerilima utvrđuju se uslovi i kriterijumi za izbor u akademsko zvanje na ustanovama visokog obrazovanja (u daljem tekstu: ustanova).

**Član 2**

Akademska zvanja su:

1. redovni profesor,
2. vanredni profesor,
3. docent.
4. profesor visoke škole i
5. predavač visoke škole.
6. **USLOVI I KRITERIJUMI**

**Član 3**

U akademska zvanja mogu se izabrati lica koja ispunjavaju uslove propisane Zakonom o visokom obrazovanju i ovim mjerilima.

**Član 4**

Kao kriterijum za izbor, odnosno ponovni izbor u zvanje, uzima se u obzir kandidatova naučna, istraživačka, stručna ili umjetnička aktivnost.

**Član 5**

Prilikom procjene pedagoške sposobnosti kao kriterijum za izbor uzima se:

* opseg i sadržaj znanja o oblasti u kojoj kandidat obavlja pedagoški rad;
* osposobljenost za savremenu organizaciju obrazovnog rada i uspješnost u realizaciji predavanja, vježbi, seminara, konsulatacija i ispita;
* međunarodni i nacionalni rejting u nauci/umjetnosti i struci;
* formiranje i razvoj laboratorija;
* angažovanje u uređivanju naučne i stručne periodike i zbornika;
* angažovanje i uspješnost u poučavanju, odnosno radu sa studentima;
* mentorstvo u postdiplomskom i doktorskom obrazovanju i pri izradi diplomskih, specijalističkih, magistarskih i doktorskih radova;
* briga o razvoju mladog nastavničkog kadra; ukupan odnos prema saradnicima; podsticanje i uvođenje mlađih saradnika u naučni i umjetnički rad i publikovanje rezultata toga rada;
* mišljenje studenata o pedagoškom radu kandidata;
* stručna, pedagoška i metodska vrijednost naučnih radova, udžbenika i priručnika.

**Član 6**

Kod prvog izbora u odgovarajuće akademsko zvanje pedagoška sposobnost utvrđuje se javnim pristupnim predavanjem u ustanovi.

Kod narednih izbora (ponovni izbor ili izbor u više zvanje) kandidat mora dokazati uspješan naučni, umjetnički, obrazovni i stručni rad u periodu poslije prethodnog izbora.

Za ponovni izbor u isto zvanje neophodno je da u periodu od prethodnog izbora u oblasti naučno-istraživačkog, odnosno umjetničkog rada ostvari najmanje polovinu od minimuma poena koji su članom 10 propisani kao uslov za sticanje zvanja za koje se vrši reizbor.

**Član 7**

Lice koje se bira u zvanje redovnog profesora, može javno prezentirati svoj naučni ili umjetnički rad u ustanovi.

**III VRIJEDNOVANJE**

**Član 8**

Bibliografska vrijednost naučnih, umjetničkih, obrazovnih i stručnih radova ocjenjuje se kvalitativno i kvantitativno.

Kvantitativno ocjenjivanje izražava se poenima.

**1. KVALITATIVNO OCJENJIVANJE BIBLIOGRAFIJE**

**Član 9**

1. **Oblast prirodno-matematičkih, tehničko-tehnoloških, medicinskih, poljoprivrednih nauka i arhitekture**

U zvanje docenta može biti izabrano lice koje ima:

* Doktorat nauka za oblast za koju se bira. Ukoliko se radi o izboru na kliničke predmete iz oblasti medicinskih nauka, dodatni uslov je završena specijalizacija i radni odnos na neodređeno vrijeme u zdravstvenoj ustanovi;
* Najmanje 6 poena iz oblasti naučno-istraživačkog rada. Jedan broj poena iz oblasti naučno-istraživačkog rada mora biti realizovan kroz jedan rad objavljen u međunarodnom časopisu sa SCI/SCIE ili SSCI liste (kategorije N 4.1, N.4.2) na kome je kandidat prvi autor;
* Pozitivnu ocjenu organizacione jedinice o pedagoškim sposobnostima kandidata. Ukoliko je kandidat saradnik u nastavi, o njegovim pedagoškim sposobnostima izjašnjava se vijeće organizacione jedinice u okviru koje se izvodi najveći broj časova predmeta, odnosno oblasti, za koje je raspisan konkurs;
* Pozitivna ocjena pristupnog predavanja (za kandidate koji nemaju pedagoško iskustvo);
* Učešće na najmanje jednom međunarodnom naučnom skupu sa saopštenjem (naučnim radom) ili prezentacijom na jednoj međunarodnoj izložbi (za oblast arhitekture).

U zvanje vanrednog profesora može biti izabrano lice koje pored uslova za zvanje docenta ima i:

* Najmanje 12 poena iz oblasti naučno-istraživačkog rada i najmanje 6 poena iz pedagoških sposobnosti, nakon izbora u zvanje docenta. Jedan dio osnovnih poena iz oblasti naučno-istraživačkog rada poslije izbora u zvanje docenta, mora biti realizovan bar kroz dva rada objavljena u međunarodnom časopisu sa SCI/SCIE ili SSCI liste (kategorije N. 2.2., N. 4.1 ili N 4.2), od kojih je kandidat prvi autor jednog rada. Ovaj kriterijum se ne odnosi na oblasti arhitekture, turizma i društvene geografije gdje se jedan od dva rada u međunarodnom časopisu sa SCI/SCIE ili SSCI liste, koji su uslov za izbor u zvanje vanrednog profesora, može zamijeniti sa tri rada objavljena u kategoriji N 4.3 ili N.4.4. U ovom slučaju, kandidat mora biti naveden kao prvi autor dva rada;
* Prosječna ocjena pedagoških sposobnosti, dobijena u studentskim anketama, u periodu od prvog izbora u zvanje docenta, koja je veća od polovine maksimalno moguće ocjene;
* Pozitivnu ocjenu organizacione jedinice o pedagoškim sposobnostima kandidata. O pedagoškim sposobnostima kandidata se izjašnjava vijeće organizacione jedinice u okviru koje se izvodi najveći broj časova predmeta, odnosno oblasti, za koje je raspisan konkurs;
* Učešće na najmanje dva međunarodna naučna skupa sa saopštenjem (naučnim radom) ili za oblast arhitekture sa dvije međunarodne izložbe poslije izbora u zvanje docenta.

U zvanje redovnog profesora može biti izabrano lice koje pored uslova za zvanje vanrednog profesora ima i:

* Najmanje 20 poena iz oblasti naučno-istraživačkog rada i najmanje 10 poena iz pedagoških sposobnosti, nakon izbora u zvanje vanrednog profesora. Jedan dio osnovnih poena iz oblasti naučno-istraživačkog rada mora biti realizovan poslije izbora u zvanje vanrednog profesora bar kroz dva rada objavljena u međunarodnom časopisu sa SCI/SCIE ili SSCI liste (kategorije N. 2.2., N. 4.1 ili N 4.2) na kojima kandidat mora biti prvi autor. Ovaj kriterijum se ne odnosi na oblasti arhitekture, turizma i društvene geografije gdje se jedan od dva rada u međunarodnom časopisu sa SCI/SCIE ili SSCI liste, koji su uslov za izbor u zvanje redovnog profesora, može zamijeniti sa četiri rada objavljena u kategoriji N 4.3 ili N.4.4. U ovom slučaju, kandidat mora biti naveden kao prvi autor tri rada;
* Prosječna ocjena pedagoških sposobnosti, dobijena u studentskim anketama, u periodu od prvog izbora u zvanje vanrednog profesora, koja je veća od polovine maksimalno moguće ocjene;
* Pozitivnu ocjenu organizacione jedinice o pedagoškim sposobnostima kandidata. O pedagoškim sposobnostima kandidata se izjašnjava vijeće organizacione jedinice u okviru koje se izvodi najveći broj časova predmeta, odnosno oblasti, za koje je raspisan konkurs;
* Objavljen udžbenik ili monografija, odnosno, dio monografije, za užu naučnu oblast za koju se bira;
* Učešće na najmanje tri međunarodna naučna skupa sa saopštenjem (naučnim radom) ili za oblast arhitekture na tri međunarodne izložbe realizovane poslije izbora u zvanje vanrednog profesora;
* Učešće u nacionalnom i međunarodnom naučnom projektu.

1. **Oblast društvenih i humanističkih nauka**

U zvanje docenta može biti izabrano lice koje ima:

* Doktorat nauka za oblast za koju se bira;
* Najmanje 6 poena iz oblasti naučno-istraživačkog rada. Jedan broj bodova iz oblasti naučno-istraživačkog rada mora biti realizovan bar kroz jedan samostalni rad objavljen u međunarodnom časopisu sa SSCI ili A&HCI liste;
* Pozitivnu ocjenu organizacione jedinice o pedagoškoim sposobnostima kandidata. O pedagoškim sposobnostima kandidata se izjašnjava vijeće organizacione jedinice u okviru koje se izvodi najveći broj časova predmeta, odnosno oblasti, za koje je raspisan konkurs;
* Pozitivna ocjena pristupnog predavanja (za kandidate koji nemaju pedagoško iskustvo);
* Učešće na najmanje jednom međunarodnom naučnom skupu sa saopštenjem (naučnim radom).

U zvanje vanrednog profesora može biti izabrano lice koje pored uslova za zvanje docenta ima i:

* Najmanje 12 poena iz oblasti naučno-istraživačkog rada i najmanje 6 poena iz pedagoških sposobnosti, poslije izbora u zvanje docenta. Jedan dio osnovnih poena iz oblasti naučno-istraživačkog rada mora biti realizovan kroz dva rada objavljena u međunarodnom časopisu sa SSCI ili A&HCI liste (kategorije N 2.2., N 4.1 ili N 4.2), pri čemu mora biti samostalni autor jednog rada. Jedan od dva rada u časopisu sa SSCI ili A&HCI liste, koji su uslov za izbor u zvanje vanrednog profesora, može se zamijeniti sa tri objavljena rada u kategoriji N 4.3 ili N 4.4, od kojih su dva rada kandidata samostalno autorsko djelo;
* Prosječna ocjena pedagoških sposobnosti , dobijenu u studentskim anketama, u periodu od prvog izbora u zvanje docenta, koja je veća od polovine maksimalno moguće ocjene;
* Pozitivnu ocjenu organizacione jedinice o pedagoškim sposobnostima kandidata. O pedagoškim sposobnostima kandidata se izjašnjava vijeće organizacione jedinice u okviru koje se izvodi najveći broj časova predmeta, odnosno oblasti, za koje je raspisan konkurs;
* Učešće na najmanje dva međunarodna naučna skupa sa saopštenjem (naučnim radom), poslije izbora u zvanje docenta.

U zvanje redovnog profesora može biti izabrano lice koje pored uslova za zvanje vanrednog profesora ima i:

* Najmanje 20 poena iz oblasti naučno-istraživačkog rada i najmanje 10 poena iz pedagoških sposobnosti, poslije izbora u zvanje vanrednog profesora. Jedan dio osnovnih poena iz oblasti naučno-istraživačkog rada mora biti realizovan bar kroz dva rada, od kojih je jedan samostalno djelo, objavljena u međunarodnom časopisu sa SSCI ili A&HCI liste (kategorije N 2.2., N 4.1 ili N 4.2) ili jedan rad objavljen u međunarodnom časopisu sa SSCI ili A&HCI liste (kategorije N 2.2., N 4.1 ili N 4.2) i jednu međunarodnu monografiju (kategorija N 1.1), čiji je kandidat jedini autor. Jedan od dva rada u međunarodnom časopisu sa SSCI ili A&HCI liste, koji je uslov za izbor u zvanje redovnog profesora, može se zamijeniti sa četiri rada objavljena u kategoriji N 4.3 ili N 4.4., od kojih su tri samostalno autorsko djelo kandidata;
* Prosječna ocjena pedagoških sposobnosti, dobijenu u studentskim anketama, u periodu od prvog izbora u zvanje vanrednog profesora, koja je veća od polovine maksimalno moguće ocjene;
* Pozitivnu ocjenu organizacione jedinice o pedagoškim sposobnostima kandidata. O pedagoškim sposobnostima kandidata se izjašnjava vijeće organizacione jedinice u okviru koje se izvodi najveći broj časova predmeta, odnosno oblasti, za koje je raspisan konkurs;
* Objavljen udžbenik ili monografija za užu naučnu oblast za koju se bira;
* Učešće na najmanje tri međunarodna naučna skupa sa saopštenjem (naučnim radom), poslije izbora u zvanje vanrednog profesora;
* Učešće u nacionalnom i međunarodnom naučnom projektu.

1. **Oblast umjetnosti**

U zvanje docent može biti izabrano lice koje ima:

* Najmanje 15 poena iz oblasti umjetničkog rada. Jedan broj poena iz oblasti umjetničkog rada mora biti realizovan bar kroz dvije reprezentativne i priznate reference u užoj umjetničkoj oblasti za koju se bira (kategorije U 1 i U 2), i najmanje tri reprezentativne reference u ostalim kategorijama,
* Pozitivnu ocjenu organizacione jedinice o pedagoškim sposobnostima kandidata. O pedagoškim sposobnostima kandidata se izjašnjava vijeće organizacione jedinice u okviru koje se izvodi najveći broj časova predmeta, odnosno oblasti, za koje je raspisan konkurs,
* Pozitivna ocjena pristupnog predavanja (za kandidate koji nemaju pedagoško iskustvo).

U zvanje vanredni profesor moze biti izabrano lice koje pored uslova za zvanje docent ima i:

* Najmanje 30 poena iz oblasti umjetničkog rada i najmanje 6 poena iz pedagoških sposobnosti, poslije izbora u zvanje docenta. Jedan broj poenaiz oblasti umjetničkog rada mora biti realizovan kroz najmanje tri reprezentativne reference koje predstavljaju samostalan doprinos umjetnosti u užoj umjetničkoj oblasti za koju se bira (kategorije U1 i U2), i najmanje šest reprezentativnih referenci u ostalim kategorijama,
* Prosječna ocjena pedagoških sposobnosti, dobijenu u studentskim anketama, u periodu od prvog izbora u zvanje docenta, koja je veća od polovine maksimalno moguće ocjene,
* Pozitivnu ocjenu organizacione jedinice o pedagoškim sposobnostima kandidata. O pedagoškim sposobnostima kandidata se izjašnjava vijeće organizacione jedinice u okviru koje se izvodi najveći broj časova predmeta, odnosno oblasti, za koje je raspisan konkurs.

U zvanje redovnog profesora može biti izabrano lice koje pored uslova za zvanje vanrednog profesora ima i:

* Najmanje 50 poena iz oblasti umjetničkog rada i najmanje 10 poena iz pedagoških sposobnosti poslije izbora u zvanje vanrednog profesora. Jedan broj bodova iz oblasti umjetničkog mora biti realizovan kroz najmanje četiri reprezentativne reference koje predstavljaju izuzetna umjetnička djela od uticaja na razvoj kulture i umjetnosti u užoj umjetničkoj oblasti za koju se bira (kategorije U1 i U2), i najmanje osam reprezentativnih referenci u ostalim kategorijama;
* Prosječna ocjena pedagoških sposobnosti, dobijenu u studentskim anketama, u periodu od prvog izbora u zvanje vanrednog profesora, koja je veća od polovine maksimalno moguće ocjene;
* Pozitivnu ocjenu organizacione jedinice o pedagoškim sposobnostima kandidata. O pedagoškim sposobnostima kandidata se izjašnjava vijeće organizacione jedinice u okviru koje se izvodi najveći broj časova predmeta, odnosno oblasti, za koje je raspisan konkurs;
* Objavljene relevantne recenzije – kritike, prikazi i monografije o umjetničkom radu kandidata.

### Član 10

U zvanje predavača visoke škole može biti izabrano lice koje se afirmisalo u svojoj struci, odnosno oblasti, za koju se bira.

Smatra se da kandidat za predavača visoke škole, u pogledu obima (kvantiteta), ispunjava navedeni uslov ukoliko prilikom ocjenjivanja objavljenih radova ostvari kumulativno najmanje 5 poena.

#### Član 11

U zvanje profesora visoke škole može biti izabrano lice koje:

* ima stručne radove koji dokazuju afirmisanost kandidata u oblasti za koju se bira,
* ima odgovarajuću bibliografiju koja obuhvata radove i ostvarenja koje struka priznaje kao odgovarajući način prezentacije iz oblasti za koju se bira i
* ima pozitivnu ocjenu pedagoškog rada za prethodni izborni period.

Smatra se da kandidat za profesora visoke stručne škole, u pogledu obima (kvantiteta), ispunjava uslov iz alineje 2 stava 1 ovog člana ukoliko prilikom ocjenjivanja objavljenih radova ostvari kumulativno najmanje 10 poena, od kojih najmanje 5 poena nakon završetka doktorskih studija.

**2. KVANTITATIVNO OCJENJIVANJE BIBLIOGRAFIJE**

**Član 12**

**I. Vrste i kvantitativno ocjenjivanje naučno-istraživačkih rezultata**

|  |  |  |  |  |
| --- | --- | --- | --- | --- |
| ***Kategorija*** | ***Naziv grupe rezultata*** | ***Oznaka*** | ***Vrsta rezultata*** | ***Broj poena*** |
| N 1 | Naučna monografija | N 1.1. | Monografija međunarodnog značaja | 10 |
| N 1.2. | Monografija nacionalnog značaja | 5 |
| N 2 | Poglavlja u naučnoj monografiji i pregledni radovi | N 2.1 | Poglavlje u monografiji međunarodnog značaja | 4 |
| N 2.2 | Pregledni rad u međunarodnom časopisu | 4 |
| N 2.3 | Pregledni rad u časopisu međunarodnog značaja | 2 |
| N 2.4 | Poglavlje u monografiji nacionalnog značaja | 3 |
| N 2.5 | Pregledni rad u časopisu nacionalnog značaja | 2 |
| N 2.6 | Uređivanje monografije međunarodnog značaja | 2 |
| N 2.7 | Uređivanje monografije nacionalnog značaja | 1 |
| N 3 | Stručne monografije i knjige | N 3.1 | Stručna monografija izdata u inostranstvu | 4 |
| N 3.2 | Poglavlje u stručnoj monografiji izdatoj u inostranstvu | 2 |
| N 3.3 | Stručna monografija izdata kod nas | 2 |
| N 3.4 | Poglavlje u stručnoj monografiji izdatoj kod nas | 1 |
| N 3.5 | Stručna knjiga izdata u inostranstvu | 2 |
| N 3.6 | Poglavlje u stručnoj knjizi izdatoj u inostranstvu | 1 |
| N 3.7 | Stručna knjiga izdata kod nas | 1 |
| N 3.8 | Poglavlje u stručnoj knjizi izdatoj kod nas | 0.5 |
| N 4 | Objavljeni radovi i nagrade na konkursima | N 4.1 | Rad u vodećem međunarodnom časopisu | 4 |
| N 4.2 | Rad u međunarodnom časopisu | 3 |
| N 4.3 | Rad u nacionalnom časopisu međunarodnog značaja | 2 |
| N 4.4 | Rad u časopisu međunarodnog značaja | 1,5 |
| N 4.5 | Rad u časopisu nacionalnog značaja | 1 |
| N 4.6 | Izvedeni objekat međunarodnog značaja (izvedeni objekat ili enterijer ili usvojeni prostorni/urbanistički plan/projekta pri čemu svaki od rezultata mora da bude objavljen i prikazan u međunarodnom časopisu (N 4.1, N 4.2) ili u monografiji međunarodnog značaja (N 1.1) | 8 |
| N 4.7 | Nagrada na međunarodnom konkursu  Izbor u ugovornim ekspertskim tijelima međunarodnih organizacija | 5 |
| N 4.8 | Izvedeni objekat nacionalnog značaja (izvedeni objekat ili enterijer ili usvojeni prostorni/urbanistički plan/projekta pri čemu svaki od rezultata mora da bude objavljen i prikazan u časopisu nacionalnog značaja (N 4.5) ili u monografiji (N 1.2) | 2 |
| N 4.9 | Nagrada na nacionalnom konkursu | 1,5 |
| N 4.10 | Uređivanje međunarodnog naučnog časopisa (na godišnjem nivou) | 2 |
| N 4.11 | Uređivanje časopisa međunarodnog značaja (na godišnjem nivou) | 1 |
| N 4.12 | Uređivanje naučnog časopisa nacionalnog značaja (na godišnjem nivou) | 0.5 |
| N 5 | Radovi na naučnim skupovima, i učešće na konkursima i izložbama | N 5.1 | Predavanje po pozivu sa međunarodnog skupa štampano u cjelini (neophodno pozivno pismo) | 3 |
| N 5.2 | Predavanje po pozivu sa međunarodnog skupa štampano u izvodu (neophodno pozivno pismo) | 1,5 |
| N 5.3 | Saopštenje (naučni rad) na naučnom skupu međunarodnog značaja štampano u cjelini | 1 |
| N 5.4 | Saopštenje (naučni rad) na naučnom skupu međunarodnog značaja štampano u izvodu | 0.5 |
| N 5.5 | Predavanje po pozivu na skupu nacionalnog značaja štampano u cjelini | 1.5 |
| N 5.6 | Predavanje po pozivu na skupu nacionalnog značaja štampano u izvodu | 1 |
| N 5.7 | Saopštenje na naučnom skupu nacionalnog značaja štampano u cjelini | 0.5 |
| N 5.8 | Saopštenje na naučnom skupu nacionalnog značaja štampano u izvodu | 0.2 |
| N 5.9 | Kustoski rad na međunarodnoj izložbi (sa međunarodnom selekcijom i katalogom štampanim na jednom od svjetskih jezika);  Učešće u radu žirija međunarodnog konkursa iz naučne oblasti kandidata;  Učešće u žirijima i sudskim panelima međunarodnih takmičenja (Moot Court). | 3 |
| N 5.10 | Učešće na međunarodnoj izložbi (sa međunarodnom selekcijom i katalogom štampanim na jednom od svjetskih jezika) | 1 |
| N 5.11 | Kustoski rad na izložbi nacionalnog značaja (sa međunarodnom selekcijom i katalogom štampanim na jednom od svjetskih jezika);  Učešće u radu žirija nacionalnog konkursa iz naučne oblasti kandidata;  Učešće u žirijima i sudskim panelima nacionalnih takmičenja (Moot Court). | 1.5 |
| N 5.12 | Učešće na izložbi nacionalnog značaja (sa nacionalnom selekcijom i štampanim katalogom) | 0.5 |
| N 5.13 | Uređivanje zbornika saopštenja sa međunarodnog naučnog skupa | 2 |
| N 5.14 | Uređivanje zbornika saopštenja sa naučnog skupa nacionalnog značaja | 1 |
| N 6 | Recenziranje | N 6.1 | Recenziranje monografije međunarodnog značaja (N 1.1.) | 2 |
| N 6.2 | Recenziranje poglavlja u monografiji međunarodnog značaja (N 2.1) | 1 |
| N 6.3 | Recenziranje monografije nacionalnog značaja (N 1.2) | 1 |
| N 6.4 | Recenziranje poglavlja u monografiji nacionalnog značaja (N 2.4) | 0.5 |
| N 6.5 | Recenziranje knjige studijskog karaktera izdate u inostranstvu (N 3.1) | 0.5 |
| N 6.6 | Recenziranje knjige studijskog karaktera izdate kod nas (N 3.3) | 0.3 |
| N 6.7 | Recenziranje radova objavljenih u međunarodnim časopisima (N 2.2, N 4.1, N 4.2) | 1 |
| N 6.8 | Recenziranje radova objavljenih u časopisima međunarodnog značaja (N 2.3, N 4.3, N .4.4) | 0.5 |
| N 6.9 | Recenziranje radova objavljenih u časopisima nacionalnog značaja (N 2.5, N 4.5) | 0.3 |
| N 6.10 | Recenziranje radova objavljenih u zbornicima sa skupa međunarodnog značaja (N 5.3) | 0.2 |
| N 6.11 | Recenziranje radova objavljenih u zbornicima sa skupa nacionalnog značaja (N 5.6) | 0.1 |
| N 7 | Tehnička i razvojna rješenja | N 7.1 | Novi proizvod ili tehnologija uvedeni u proizvodnju, priznat programski sistem, priznate nove genetske probe na međunarodnom nivou (uz dokaz), novo prihvaćeno rješenje problema u oblasti makroekonomskog, socijalnog i problema održivog prostornog razvoja recenzirano i prihvaćeno na međunarodnom nivou (uz dokaz) | 8 |
| N 7.2 | Nova proizvodna linija, novi materijal, industrijski prototip, novo prihvaćeno rješenje problema oblasti makroekonomskog, socijalnog i problema održivog prostornog razvoja uvedeni u proizvodnju (uz dokaz) | 6 |
| N 7.3 | Novo laboratorijsko postrojenje, novo eksperimentalno postrojenje, novi tehnološki postupak (uz dokaz) | 4 |
| N 7.4 | Bitno poboljšan postojeći proizvod ili tehnologija (uz dokaz) novo rješenje problema oblasti mikroekonomskog, socijalnog i problema održivog prostornog razvoja realizovano i prihvaćeno na nacionalnom nivou (uz dokaz) | 3 |
|  | N 7.5 | Prototip, nova metoda, softver, standardizovan ili atestiran instrument, nova genska proba, mikroorganizmi (uz dokaz) | 2 |
| N 7.6 | Kritička evaluacija podataka, baza podataka, prikazani detaljno kao deo međunarodnih projekata, publikovani kao interne publikacije ili prikazani na Internetu | 2 |
| N 8  N9 | Patenti, autorske izložbe | N 8.1 | Realizovan patent, soj, sorta ili rasa, arhitektonsko, građevinsko ili urbanističko autorsko djelo na međunarodnom nivou | 8 |
| N 8.2 | Realizovan patent, soj, sorta ili rasa, arhitektonsko, građevinsko ili urbanističko autorsko djelo na nacionalnom nivou | 3 |
| N 8.3  N 9.1  N 9.2 | Autorska izložba sa katalogom uz naučnu recenziju  Učešće u nacionalnom naučnom projektu  Učešće u međunarodnom naučnom projektu | 2  3  4 |

Za rad sa više autora, prvom autoru pripada 100% od utvrđenog broja poena, a koautorima pripada ravnomjeran dio od utvrđenog broja poena (utvrđeni broj poena se podijeli sa *n-1*, gdje je *n* broj autora). Jedan rad se može jednom vrednovati, po osnovu koji je povoljniji za kandidata.

**II. Vrste i kvantitativno ocjenjivanje rezultata u oblasti umjetnosti**

Osnovne oblasti umjetnosti su:

* pozorišna, izvedbena, filmska i medijska umjetnost,
* muzička umjetnost,
* likovna, primjenjena umjetnost i dizajn.

1. **Reprezentativne reference**

Reprezentativne reference unutar osnovnih oblasti umjetnosti, odnose se na spisak izvedenih, izloženih, snimljenih, realizovanih i objavljenih umjetničkih djela.

1. **Reprezentativne reference za pozorišnu, izvedbenu, filmsku i medijsku umjetnost su:**

* Premijerno izvođenje/prikazivanje/emitovanje umjetničkog djela u zemlji ili inostranstvu, sa objavljenom kritikom (kategorija U1);
* Premijerno izvođenje/prikazivanje/emitovanje umjetničkog djela na reprezentativnim nacionalnim i internacionalnim festivalima, smotrama i manifestacijama (kategorija U2);
* Ponovljeno izvođenje autorskog umjetničkog djela od strane drugih umjetnika (kategorija U3);
* Komercijalna realizacija umjetničkog djela u zemlji i inostrantsvu (kategorija U4);
* Ucešće u radu žirija, selektorskoj komisiji, umjetničkom savjetu na nacionalnim i internacionalnim festivalima ili konkursima (kategorija U5);
* Vođenje umjetničkih projekata, festivala, kurseva, seminara i radionica u zemlji i inostranstvu (kategorija U6);
* Objavljena stručna monografija ili stručna knjiga u zemlji i inostranstvu od strane relevantnih izdavača (kategorija U7);
* Objavljeni umjetničko-istraživački i kulturološki radovi u relevantnim časopisima i publikacijama u zemlji i inostranstvu (kategorija U8).

1. **Reprezentativne reference za muzičku umjetnost su:**

* Premijerno izvedeno umjetničko djelo izvedeno u zemlji i inostranstvu (za kompozitore i dirigente) i premijerno izvedeno umjetničko djelo za izvođače u zemlji i inostranstvu, sa objavljenom kritikom (kategorija U1);
* Ponovljena umjetnička djela iz oblasti muzike (kompozitorsko stvaralaštvo) ili od strane izvođača izvedena umjetnička djela na reprezentativnim festivalima, smotrama ili manifestacijama u zemlji i inostranstvu (kategorija U2);
* Umjetnička djela iz oblasti muzike (kompozitorsko stvaralaštvo ili izvođačka djelatnost) objavljena na nosaču zvuka ili slike u zemlji i inostranstvu (kategorija U3);
* Komercijalna realizacija umjetničkog djela u zemlji i inostranstvu (kategorija U4);
* Vođenje projekata, festivala, majstorskih kurseva i seminara u zemlji i inostranstvu; učešće na muzičkim takmičenjima u zemlji i inostranstvu (kategorija U5);
* Učešće u radu žirija, selektorskoj komisiji, umjetničkom savjetu na muzičkim takmičenjima ili konkursima u zemlji i inostranstvu (kategorija U6);
* Objavljena stručna monografija ili stručna knjigau zemlji i inostranstvu od strane relevantnih izdavača (kategorija U7);
* Objavljeni umjetnicko-istrazivacki i kulturološki radovi u relevantnim časopisima i publikacijama u zemlji i inostranstvu (kategorija U8);

**1.3 Reprezentativne reference za likovnu, primjenjenu umjetnost i dizajn umjetnost su:**

* Izlaganje umjetničkog djela na samostalnim izložbama u zemlji i inostranstvu, sa objavljenom kritikom (kategorija U1);
* Izlaganje umjetničkog djela na kolektivnim (žiriranim/selektorskim/kuratorskim) izložbama, salonima ili manifestacijama na reprezentativnom nacionalnom i internacionalnom nivou (kategorija U2);
* Izlaganje umjetničkog djela na nacionalnim i inostranim konkursima (kategorija U3);
* Komercijalna realizacija umjetničkog djela u zemlji i inostranstvu (kategorija U4);
* Vođenje projekata, festivala, seminara ili radionica u zemlji i inostranstvu (kategorija U5);
* Učešće u radu žirija, selektorskoj komisiji, umjetničkom savjetu na nacionalnim i internacionalnim konkursima ili manifestacijama (kategorija U6);
* Objavljena stručna monografija ili stručna knjiga u zemlji i inostranstvu od strane relevantnih izdavača (kategorija U7);
* Objavljeni umjetničko-istraživački i kulturološki radovi u relevantnim časopisima i publikacijama u zemlji i inostranstvu (kategorija U8).

1. **Nagrade i priznanja**

* Za zvaku pojedinačnu reprezentativnu referencu za koju autor, izvođač ili producent imaju odgovarajuću reprezentativnu umjetničku nagradu uvećava se broj predvođenih poena za 6 ukoliko je riječ o nagradi dobijenoj u zemlji, odnosno za 12 poena ukoliko je nagrada dobijena u inostranstvu na reprezentativnim nacionalnim i internacionalnim festivalima, manifestacijama i konkursima,
* Za zvaku pojedinačnu reprezentativnu referencu za koju autor, izvođac ili producent imaju odgovarajuće specijalno priznaje uvećava se broj predviđenih poena za 2 ukoliko je riječ o priznaju dobijenom u zemlji, odnosno za 4 poena ukoliko je priznanje dobijeno u inostranstvu na relevantnim nacionalnim i internacionalnim festivalima, manifestacijama i konkursima.

**Kvantitativno ocjenjivanje rezultata u oblasti umjetnosti**

|  |  |  |  |
| --- | --- | --- | --- |
| **Kategorija** | **Referenca** | **Oznaka** | **Broj**  **poena** |
| U 1 | Reprezentativna referenca u zemlji | U 1.1 | Do 10 |
| Reprezentativna referenca u inostranstvu | U 1.2 | Do 15 |
| U 2 | Reprezentativna referenca u zemlji | U 2.1 | Do 5 |
| Reprezentativna referenca u inostranstvu | U 2.2 | Do 10 |
| U 3 | Reprezentativna referenca u zemlji | U 3.1 | Do 5 |
| Reprezentativna referenca u inostranstvu | U 3.2 | Do 10 |
| U 4 | Reprezentativna referenca u zemlji | U 4.1 | Do 4 |
| Reprezentativna referenca u inostranstvu | U 4.2 | Do 6 |
| U 5 | Reprezentativna referenca u zemlji | U 5.1 | Do 4 |
| Reprezentativna referenca u inostranstvu | U 5.2 | Do 6 |
| U 6 | Reprezentativna referenca u zemlji | U 6.1 | Do 4 |
| Reprezentativna referenca u inostranstvu | U 6.2 | Do 6 |
| U 7 | Reprezentativna referenca u zemlji | U 7.1 | Do 6 |
| Reprezentativna referenca u inostranstvu | U 7.2 | Do 10 |
| U 8 | Reprezentativna referenca u zemlji | U 8.1 | Do 2 |
| Reprezentativna referenca u inostranstvu | U 8.2 | Do 4 |

Preporuka: Broj poena ***do***, označava i usmjerava kandidate da ocjenu pojedinačne reprezentativne reference bodovno iskažu u odnosu na karakter i status umjetničke produkcije u okviru koje umjetničko djelo premijerno nastaje ili u odnosu na karakter i status nacionalnog i međunarodnog događaja gdje se umjetničko djelo izvodi, izlaže, realazuje i objavljuje. Za svaku referencu potrebno je priložiti tačne informacije i dokaze koje potvrđuju karakter događaja i manifestacija koji su definisani u poglavlju 3 – Definicije ključnih pojmova.

**III. Vrste i kvantitativno ocjenjivanje pedagoških sposobnosti**

|  |  |  |  |  |
| --- | --- | --- | --- | --- |
| **Kategorija** | **Naziv grupe rezultata** | **Oznaka** | **Vrsta rezultata** | **Broj poena** |
| P 1 | Udžbenici | P 1.1. | Univerzitetski udžbenik koji se koristi i u inostranstvu (uz potvrdu) | 8 |
| P 1.2. | Univerzitetski udžbenik koji se koristi kod nas | 4 |
| P 1.3 | Novo, dopunjeno izdanje | 1 |
| P 1.4 | Udžbenici za preduniverzitetski nivo obrazovanja | 1 |
| P 2 | Priručnici | P 2.1 | Priručnici, rječnici, leksikoni izdati u inostranstvu | 2 |
| P 2.2 | Priručnici, rječnici, leksikoni izdati kod nas | 1 |
| P 2.3 | Studijski priručnici (skripta, hrestomatije....) | 0.5 |
| P 3 | Gostujući Profesor | P 3.1 | Gostujući profesor na inostranim univerzitetima | 6 |
| P 3.2 | Gostujući profesor na domaćim univerzitetima i univerzitetima u okruženju | 3 |
| P 4 | Mentorstvo (komentorstvo se boduje sa polovinom poena) | P 4.1 | Na doktorskim studijama | 3 |
| P 4.2 | Na postdiplomskom studiju | 1 |
| P 4.3 | Na osnovnom studiju | 0.5 |
| P 5 | Kvalitet nastave | P 5 | Kvalitet pedagoškog rada, odnosno kvalitet nastave | do 5 |

1. **DEFINICIJE KLJUČNIH POJMOVA**

**Naučne monografije međunarodnog značaja** su publikacije naučno-istraživačkog karaktera, štampane na jednom od svjetskih jezika, recenzirane od strane referentnih naučnika i izdate od izdavača međunarodnog renomea.

**Naučne monografije nacionalnog značaja** su publikacije naučno-istraživačkog karaktera, čiji su izdavači univerziteti ili vodeće nacionalne institucije u oblasti nauke i umjetnosti, recenzirane od strane referentnih naučnika, u kojima se naučno obrađuju neki problem, pitanja ili predmeti, ličnosti ili događaji.

**Stručna monografija** je publikacija čiji su izdavači univerziteti ili vodeće nacionalne institucije u oblasti nauke i umjetnosti, u kojoj se na studiozan i stručan način obrađuje neki problem, pitanja ili predmeti, ličnosti i događaji, i koje su javno pozitivno ocijenjene od strane referentnih naučnika.

**Stručna knjiga** je publikacija u kojoj se na osnovu literature obrađuje neki problem, pitanja ili predmeti, ličnosti i događaji, i koje su javno pozitivno ocijenjene od strane referentnih naučnika.

**Izvorni naučni rad** je autorsko djelo koje je rezultat istraživačkog rada i u kome se po prvi put saopštavaju nova naučna saznanja.

**Stručni rad** je autorsko djelo u kome se na osnovu rezultata objavljenih istraživanja obrađuje jedan naučni problem.

**Pregledni članak** je autorsko djelo u kome se obrađuje jedan naučni problem na osnovu naučne literature i sa kritičkim osvrtom autora.

**Međunarodni časopisi** se vrednuju prema SCI (Science Citation Index), SCIE (Science Citation Index Expanded), SSCI (Social Sciences Citation Index) i A&HCI (Arts & Humanities Citation Index).

**Vodeći međunarodni časopis** je časopis koji se nalazi u prvih 50% časopisa sa Liste SCI/SCIE ili SSCI po kategorijama nauka - naučnih oblasti JRC (Journal Citation Report Science Edition ili Social Science Edition).

**Međunarodni časopisi** su časopisi koji se nalaze u drugih 50% sa liste JRC kao i časopisi sa liste A&HCI.

**Časopisi međunarodnog značaja** su časopisi koji se ne nalaze na SCI/SCIE, SSCI, i A&HCI listama, ali imaju redovnu međunarodnu distribuciju, štampaju se na stranom jeziku i indeksiraju u drugim relevatnim bazama podataka.

**Nacionalni časopis međunarodnog značaja** su časopisi koji se izdaju kod nas a koji se ne nalaze na SCI/SCIE, SSCI, i A&HCI listama, ali imaju redovnu međunarodnu distribuciju, štampaju se na stranom jeziku i indeksiraju se u relevatnim bazama podataka (Scopus baza).

**Nacionalni časopis** je časopis koji izdaje nacionalno udruženje ili ustabova, a koji nije u odgovarajućoj listi, i koji ima: redakciju sastavljenu od poznatih naučnika, redovno izlazi i ispunjava propisane uslove (izvod na stranom jeziku, ISSN broj itd).

**Međunarodni naučni skup** je skup koji organizuje naučno udruženje ili ustanova, u zemlji ili inostranstvu, ima međunarodnu selekciju i recenziju naučnih radova, i na kojem je saopštavanje i publikovanje naučnih radova na jednom od svjetskih jezika.

**Nacionalni naučni skup** je skup koji organizuje nacionalno naučno udruženje ili ustanova, i čiji organizacioni odbor čine eminentni naučnici iz oblasti kojom se skup bavi.

Za **patent i tehnička i razvojna rješenja**, u referencama je potrebno navestI: ime autora, naziv patenta ili tehničkog i razvojnog rješenja, za koga je rađeno, ko ga koristi, godina kada je urađeno I ko ga je prihvatio, ko ga primjenjuje, dokaze o primjeni I podatke o registraciji.

**Pod arhitektonskim ili urbanističkim autorskim djelom** podrazumijeva se izvedeni arhitektonski objekat, enterijer ili usvojeni prostorno/urbanistički plan/projekat koji je prikazan u monografiji međunarodnog značaja (važi za kategoriju oznake N 4.6), odnosno u monografiji od nacionalnog značaja (važi za kategoriju oznake N 4.8). Takođe, pod arhitektonskim ili urbanističkim autorskim djelom podrazumijeva se izvedeni arhitektonski objekat, enterijer ili usvojeni prostorno/urbanistički plan/projekat za koji je dobijeno priznanje (nagrada) od relevantne institucije međunarodnog karaktera (važi za kategoriju oznake N 4.6), odnosno od relevantne institucije sa sjedištem u matičnoj državi ili u državi u kojoj je djelo realizovano (važi za kategoriju oznake N 4.8). Pod relevantnom institucijom međunarodnog karaktera podrazumijeva se međunarodna strukovna organizacija, međunarodna fondacija koja dodeljuje priznanja iz oblasti graditeljstva ili nacionalno strukovno udruženje čiji značaj prevazilazi okvire matične države.

Pod **objektom međunarodnog značaja** se podrazumijeva izvedeni objekat ili enterijer ili usvojeni prostorno/urbanistički plan/projekat koji je prikazan u međunarodnom časopisu (N 4.1, N.4.2), monografiji međunarodnog značaja (N 1.1) ili na međunarodnoj izložbi sa katalogom i recenzijama.

Pod **objektom nacionalnog značaja** se podrazumijeva izvedeni objekat ili enterijer ili usvojeni prostorno/urbanistički plan/projekat koji je prikazan u nacionalnom časopisu (N 4.4), monografiji nacionalnog značaja (N 1.2) ili na izložbi nacionalnog značaja sa katalogom i recenzijama.

**Međunarodna izložba ili manifestacija** je izložba ili manifestacija koju organizuje međunarodni odbor, institucija ili udruženje, koja ima međunarodnu selekciji i recenziju, i koja u odboru za selekciju ima članova iz najmanje 5 zemalja.

**Izložba ili manifestacija** nacionalnog značaja je izložba ili manifestacija koju organizuje nacionalni odbor, institucija ili udruženje, i koja u odboru za selekciju ima eminentne članove.

**Međunarodni konkurs** je konkurs koji organizuje odbor, udruženje ili institucija, bilo da se organizuje u zemlji ili inostranstvu, pri čemu u žiriju, odnosno odboru za selekciju, ima članove iz najmanje 5 zemalja.

**Nacionalni konkurs** je konkurs koji organizuje odbor, udruženje ili institucija, bilo da se organizuje u zemlji ili inostranstvu, pri čemu su u žiriju, odnosno odboru za selekciju, eminentni članovi.

**Komercijalna realizacija umjetničkog djela** je umjetničko djelo realizovano po konkursu ili pozivu od strane relevantnog subjekta koji je nosilac produkcije ili distribucije umjetničkog djela.

**Član 13**

Tumačenje bibliografskog ocjenjivanja, odnosno bodovanja daje Savjet za visoko obrazovanje**.**

**VI PRELAZNE I ZAVRŠNE ODREDBE**

**Član 14**

Za lica koja su izabrana u akademska zvanja do dana stupanja na snagu Zakona o visokom obrazovanju („Službeni list CG“, br. 44/14 i 47/15) za prvi naredni izbor u akademsko zvanje primijenjuju se ktirerijumi propisani Mjerilima za izbor u akademska zvanja broj 883 od 20. aprila 2004. godine.

**Član 15**

Danom početka primjene ovih mjerila prestaju da važe Mjerila za izbor u akademska i naučna zvanja broj 833 od 20. aprila 2004. godine.

**Član 16**

Ova mjerila počinju da se primjenjuju osmog dana od objavljivanjana internet adresi Savjeta za visoko obrazovanje.

**Broj: SAVJET ZA VISOKO OBRAZOVANJE**

**U Podgorici,** **P R E D S J E D N I K**

**Prof. dr Živko Andrijašević**